
Linnavara tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus Narva Muusikakooli taotlus, milles palutakse anda Eesti Muusika-ja Teatriakadeemiale tasuta kasutusse muusikakooli hoones Narvas, aadressil Karja tn 3 asuv ruum üldpinnaga 30 m². Ruumis plaanitakse läbi viia Eesti Muusika- ja Teatriakadeemia projekti alusel ettevalmistuskursused Ida-Virumaa regioonis 2009. a EMTA-sse astuda soovijatele.
Antud küsimus oli vaadatud läbi Narva Linnavalitsuse linnavarakomisjoni 18.02.2009. a istungil, protokoll nr 2. Komisjon otsustas nõustuda taotlusega ja lubada anda Eesti Muusika-ja Teatriakadeemiale tasuta kasutusse taotluses toodud eesmärgil Narva Muusikakooli hoones asuv ruum üldpinnaga 30 m².
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.6 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult linna huvidest tulenevatel juhtudel.
3. Otsus

Lubada Eesti Muusika- ja Teatriakadeemial, registrikood 74000547, tasuta kasutada Narva Muusikakooli hoones Narvas, aadressil Karja tn 3 asuv ruum üldpinnaga 30 m² ettevalmistuskursuste läbiviimiseks Eesti Muusika- ja Teatriakadeemia projekti alusel 2009. a Ida-Virumaa regioonis EMTA-sse astuda soovijatele.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

